פרי גן

פְּרִי גַּן הוא מושב בחבל שלום, כ-11 קילומטר מדרום-מזרח לרפיח. משתייך לארגון יישובי העובד הציוני. הוקם על ידי יוצאי מושב פרי גן המקורי ששכן בחבל ימית. הגרעין המייסד התארגן במושב שדה עוזיה, עלה על הקרקע במקום זמני בפתחת רפיח בשנת 1978, ובשנת 1981 עברו ליישוב הקבע במקום הנוכחי. התושבים מתפרנסים בעיקר מגידול ירקות ופרחים. בהיותו יישוב חקלאי או יישוב באזור פיתוח, עובדים המעתיקים את מקום מגוריהם ליישוב וגרים בו לפחות שישה חודשים רצופים, נהנים מכך שאם התפטרו לשם כך מעבודתם, ההתפטרות תיחשב להם כפיטורים. בהיותו אחד מיישובי עוטף עזה, ניתן לתושביו זיכוי ממס הכנסה בהתאם לסעיף 11 לפקודת מס הכנסה. קרב פרי גן ערך מורחב – קרב פרי גן ב-7 באוקטובר 2023, במסגרת טבח שבעה באוקטובר, תקפה חוליית מחבלים המשתייכים לארגון הטרור חמאס את המושב, במטרה לבצע טבח בתושביו ולחטוף מהם לרצועת עזה. כוח מאולתר של שלושה אנשי כוחות הביטחון, ולאחריו 11 מחברי כיתת הכוננות של המושב שלומית הסמוך הוקפצו למקום, ניהלו קרב עם המחבלים והצליחו לבלום אותם. שניים מחברי הכיתה, אביעד כהן וראובן שישפורטיש, וקצין המשטרה רב־פקד אבי צידון נהרגו בקרב. תחקיר צה"ל על אירועי 7 באוקטובר העלה שהצבא כשל במשימתו להגן על המושב על תושביו. התחקיר הדגיש את תפקודם המרשים של תושבי פרי גן ושל כוחות החירום האזרחיים והאזוריים שסיכלו את כוונת המחבלים לבצע טבח המוני ביישוב והובילו לנסיגתם. קישורים חיצוניים פרי גן, במרכז המידע לנגב ולגליל של תנועת אור הערות שוליים